**ELŐTERJESZTÉS**

**Körmend Város Önkormányzata Képviselő-testülete 2023. április 26-i ülésére**

**Tárgy:** 1618/34 hrsz-ú ingatlan kb. 5000 m2-es ingatlanrészének értékesítésére kiírt pályázat elbírálása

Tisztelt Képviselő-testület!

Az Önkormányzat pályázatot írt ki az 1618/34 hrsz-ú ingatlan kb. 5000 m2-es ingatlanrészének értékesítésére. A pályázat során egyértelműen jelezve lett, hogy az ingatlan nem megosztott, és jelenleg közpark a HÉSZ szerinti besorolása. A HÉSZ módosítása nélkül tehát az ingatlan nem értékesíthető, mert a HÉSZ módosítása teszi majd lehetővé a telekalakítást is. A pályázók ezeket a ténybeli adottságokat a pályázati kiírásban megismerték, és pályázatukban tudomásul vették azokat.

A pályázati eljárás nyílt volt. A pályázati eljárásra két pályázó nyújtotta be pályázatát:

1. Vasi Opus Kft. Szombathely, Söptei út 75.
2. Bástya Lakópark Kft Szombathely, Szent Flórián krt 2.

A pályázatokat csatoljuk.

A legjobb ajánlatot a Bástya Lakópark Kft (Szombathely, Szent Flórián krt 2. ) tette, amely pályázó 5 telket szeretne kialakítani az ingatlanon, és építene rajtuk lakóingatlanokat.

A nyertes pályával kötendő szerződésben különösen figyelni kell arra, hogy az Önkormányzattól független körülménytől (jövőbeli HÉSZ módosítás állami főépítész általi jóváhagyása, ill. ezt követően telekalakítás hatósági jóváhagyása ) függ az adásvételi szerződés megkötése, ezért körültekintően kell eljárni a megkötendő szerződés (adásvételi előszerződés) során.

Kérem a Testületet, hogy hozza meg döntését a pályázatokról.

**HATÁROZATI JAVASLAT**

1. Körmend Város Önkormányzata Képviselő-testülete a körmendi 1618/34 hrsz-ú ingatlan kb. 5000 m2-es ingatlanrészének értékesítésére kiírt nyílt pályázati eljárást eredményessé, a beérkezett két darab ajánlatot érvényessé nyilvánítja.
2. Körmend Város Önkormányzata Képviselő-testülete a körmendi 1618/34 hrsz-ú ingatlan kb. 5000 m2-es ingatlanrészének értékesítésére kiírt nyílt pályázati eljárás során nyertes ajánlattevőként a legjobb ajánlatot tevő Bástya Lakópark Kft -t hirdeti ki (Szombathely, Szent Flórián krt 2. ), elfogadva ezen pályázó pályázatában foglalt vételárra tett ajánlatot. Az értékesítés során a Magyar Államot elővásárlási jog illeti meg.
3. A Képviselő-testület felhatalmazza a Polgármestert a nyertes pályázóval való szerződéskötésre azzal, hogy a megkötendő szerződésben az Önkormányzat érdekeit szolgáló kikötéseket szerepeltetni kell.
4. A Képviselő-testület megerősíti, hogy az adásvételi előszerződésben szerepeltetni kell azt, hogy az Önkormányzattól független körülménytől (jövőbeli HÉSZ módosítás állami főépítész általi jóváhagyása, ill. ezt követőn telekalakítás hatósági jóváhagyása) függ az adásvételi szerződés megkötése, amelyek meghiúsulása esetén az Önkormányzat az adásvételi szerződés megkötésétől elállhat.

**Bebes István**

**polgármester**